KOMISIJOS KOMUNIKATAS EUROPOS PARLAMENTUI IR TARYBAI Finansinė pažyma, pridedama prie Reglamento (ES) Nr. 1168/2011 /* COM/2012/0590 final */





KOMISIJOS KOMUNIKATAS EUROPOS PARLAMENTUI IR TARYBAI Finansinė pažyma, pridedama prie Reglamento (ES) Nr. 1168/2011 Įžanga Pastaraisiais metais labai išaugo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros (FRONTEX) darbo krūvis ir jai buvo nustatyta daugiau prioritetinių veiksmų. Pastaruoju metu dėl Arabų pavasario išaugus migracijos spaudimui prie Sąjungos pietinių sienų ir vis blogėjant padėčiai prie Graikijos išorės sienos, Komisija, Taryba ir Europos Parlamentas paragino Agentūrą aktyviau imtis veiklos. Ir 2010 m., ir 2011 m. Agentūros biudžetas buvo stipriai padidintas, kad ji galėtų šiose srityse aktyviau vykdyti operatyvią veiklą. Taip pat vis dažniau reiškiama nuomonė, kad Europos išorės sienų stebėjimo sistemos (EUROSUR), kurioje FRONTEX atliks vieną svarbiausių vaidmenų, kūrimas yra svarbi Sąjungos išorės sienų valdymo dalis, be to, ši sistema yra priemonė, padėsianti sumažinti nepriimtinai didelį jūroje žūstančių neteisėtų migrantų, siekiančių patekti į ES, skaičių. Agentūros įgaliojimų patikslinimas Atsižvelgiant į šiuos faktus 2011 m. buvo iš dalies pakeisti Agentūros įgaliojimai, kad ji galėtų spręsti iškilusius naujus uždavinius ir patenkinti Komisijos, Tarybos bei Europos Parlamento lūkesčius. Reglamentas (ES) Nr. 1168/2011 priimtas po to, kai 2010 m. vasario 24 d. Europos Parlamentui ir Tarybai buvo perduotas Komisijos priimtas teisės akto pasiūlymas (COM(2010) 61 galutinis). Prie šio teisės akto pasiūlymo finansinės pažymos nebuvo pridėta, nes FRONTEX agentūrai skirta subsidija jau buvo numatyta Sąjungos biudžete ir Komisija manė, kad siūlomiems pakeitimams papildomų išteklių nereikės. Tačiau iš dalies pakeistame FRONTEX reglamente[1] Agentūrai nustatytos naujos bei papildomos pareigos ir naujos užduotys, be to, jame konkrečiai nurodyta, kad tam tikras užduotis turi atlikti tam tikrų kategorijų Agentūros darbuotojai. Reikėtų pabrėžti, kad kai kurias naujas užduotis teisėkūros institucija nustatė reglamento priėmimo procedūros metu. Nors šioms užduotims įvykdyti reikia įsteigti naujas pareigybes, pavyzdžiui, pagrindinių teisių pareigūno ir visą FRONTEX operatyvią veiklą koordinuojančių pareigūnų, tačiau jos nebuvo numatytos Komisijos teisės akto pasiūlyme. Svarbiausi pakeitimai padaryti šiose pagrindinėse Agentūros veiklos srityse: 1. Europos sienos apsaugos būrių sukūrimas Europos sienos apsaugos būrius sudarys nacionaliniai sienos apsaugos pareigūnai, kuriuos valstybės narės paskirs arba komandiruos dalyvauti Agentūros rengiamose bendrose operacijose, teikiant skubią pagalbą ir vykdant bandomuosius projektus. Ir skubios pasienio pagalbos būrius, ir bendras pagalbos grupes (bendroms operacijoms, bandomiesiems projektams) reglamentuojančios teisinės nuostatos dabar sudaro bendro nuostatų rinkinio pavadinimu „Europos sienos apsaugos būriai“ dalį. 2. Didesnis dėmesys pagrindinėms teisėms Padidintas pareigų, susijusių su pagrindinėmis teisėmis, matomumas ir paaiškintas bei sustiprintas įvairių tarptautinės teisės priemonių laikymasis: – pažeidus žmogaus teises, FRONTEX operacijos turi būti visiškai ar iš dalies sustabdomos arba nutraukiamos; – Agentūroje turi būti įsteigta pagrindinių teisių pareigūno, kuris turės padėti spręsti poveikį pagrindinėms teisėms turinčius klausimus, pareigybė; – turi būti įsteigtas Konsultacinis forumas pagrindinių teisių klausimams svarstyti, kurio veikloje, be kita ko, dalyvautų atitinkamos tarptautinės organizacijos ir NVO; – turi būti parengtas Elgesio kodeksas, kuriuo būtų užtikrinama pagarba pagrindinėms teisėms; – FRONTEX finansuojamos grąžinimo operacijos turi būti stebimos vadovaujantis objektyvumo ir skaidrumo principais. Komisija rengs metinę stebėjimo ataskaitą; – Agentūros veikla apims galimą pagalbą valstybėms narėms, teiktiną, kai gali prireikti humanitarinės pagalbos ir gelbėjimo darbų jūroje; – Pagrindinės teisės turi būti įtrauktos į FRONTEX darbuotojų ir FRONTEX operacijose dalyvaujančių pasienio apsaugos pareigūnų mokymo programas. 3. Agentūros operatyvios veiklos pajėgumų stiprinimas Toliau rengiama tvarka, pagal kurią valstybės narės teiks Agentūrai žmogiškuosius ir techninius išteklius, naudotinus vykdant bendras operacijas prie išorės sienų, taip pat siekiama sudaryti galimybę Agentūrai turėti savo techninę įrangą. To siekiama: – pusiau privalomu techninių ir žmogiškųjų išteklių mechanizmu, t. y. valstybėms narėms sutikus nacionalinius sienos apsaugos pareigūnus paskirti arba juos komandiruoti dalyvauti bendrose operacijose pakviestųjų pareigūnų teisėmis arba Agentūros rezervui skirti techninės įrangos, jos teisiškai privalo vykdyti šias pareigas; – leidžiant FRONTEX įsigyti, nuomoti, nuosavybės teise ir bendros nuosavybės teise turėti savo techninės įrangos. FRONTEX taip pat bus įgaliota tvarkyti asmens duomenis, gautus vykdant operacijas, ir juos naudoti kovai su nusikalstamumu, prekyba žmonėmis ir neteisėta imigracija. Duomenys taip pat galės būti perduodami Europolui, tačiau tik konkrečiais atvejais. Dėl Agentūrai nustatytos pareigos visoms bendroms operacijoms paskirti koordinuojantį pareigūną, labai sustiprintas jos koordinavimo vaidmuo. Be to, nustatyta pareiga atlikti visų operacijų vertinimus. Taip pat aktyviau bendradarbiaujama su atitinkamomis trečiųjų šalių institucijomis. Ir toliau svarbiausia užduotis – su kompetentingomis institucijomis sudaryti darbo susitarimus dėl trečiosios šalies sienų kontrolės. Kad sustiprintų bendradarbiavimą, Agentūra turės galimybę teikti techninę pagalbą atitinkamoms trečiosioms šalims ir dislokuoti jose savo ryšių palaikymo pareigūnus. Kalbant apie mokymus, pagal Erasmus programos pavyzdį bus sukurta nacionalinių sienos apsaugos pareigūnų mainų programa. Galiausiai Agentūra taip pat bendrai įgaliota remti Europos sienų stebėjimo sistemos (EUROSUR) sukūrimą. Poveikis Agentūros darbuotojų skaičiui 2012 ir 2013 m. Šie pakeitimai turi didelį poveikį Agentūros darbui. Kai kurie iš šių pakeitimų buvo įtraukti į Komisijos pasiūlymą iš dalies pakeisti FRONTEX reglamentą, kitus pakeitimus papildė teisėkūros institucijos (pakeitimai, susiję su koordinuojančių pareigūnų vaidmeniu, FRONTEX ryšių palaikymo pareigūnų dislokavimu trečiosiose šalyse, platesnio masto veikla rizikos analizės srityje), o kai kurie pakeitimai įtraukti kaip naujos užduotys (pakeitimai, susiję su pagrindinių teisių pareigūnu, Pagrindinių teisių forumo įsteigimu, galimybe tvarkyti asmens duomenis (tai reiškia, kad siekiant užtikrinti tinkamą tokių neskelbtinų duomenų tvarkymą turės būti sukurti saugaus keitimosi informacija kanalai)). Taip pat reikėtų pabrėžti, kad padidinus užduočių mastą ir nustačius naujas užduotis, padidėjo ir Agentūrai tenkanti papildoma administracinė našta, ir jos vykdomos operatyvios veiklos mastas. Siekdama spręsti šiuos klausimus, Agentūra užduotis suskirstė pagal prioritetus ir nustatė, kurias užduotis FRONTEX privalo įvykdyti 2013–2015 m. laikotarpiu. Kartu ji peržiūrėjo dabartines programas ir projektus, kad atsižvelgdama į naujus prioritetus ir (arba) užduotis galėtų perskirstyti darbuotojus. Vis dėlto vien tik perskirsčiusi darbuotojus Agentūra nebus pajėgi atlikti svarbiausių užduočių. Todėl ji, glaudžiai bendradarbiaudama su Komisija, atsižvelgė ne tik į naujas užduotis ir sąlygas, kurių laikantis šios užduotys turi būti atliekamos, bet ir į ekonominius sunkumus, su kuriais susiduria Europos Sąjunga ir valstybės narės, ir į bendrą tikslą mažinti darbuotojų skaičių ES institucijose bei agentūrose. Po šio svarstymo pasiūlyta FRONTEX etatų plane numatyti ribotą pareigybių skaičiaus didinimą dviem etapais. Etatų plane reikia skubiai numatyti keturias papildomas pareigybes ir jas įtraukti į 2013 m. biudžeto projektą, kad atliekant pagrindines Agentūros užduotis būtų vykdomi privalomi teisiniai reikalavimai (t. y. koordinuojančių pareigūnų, atsakingų už bendrų operacijų prie valstybių narių išorės sienų koordinavimą, pareigybės ir pagrindinių teisių pareigūno pareigybė), taip pat reikėtų kuo skubiau, atlikus būtinus veiksmus, kad būtų leista naudoti biudžeto lėšas, įsteigti aštuonias papildomas pareigybes. 2013 m. biudžeto projekte Komisija pasiūlė pirmuoju etapu etatų plane nustatyti keturias papildomas laikinųjų pareigūnų pareigybes, neviršijant teisės akto finansinėje pažymoje numatytos ribos. Kadangi, siekiant 2013–2017 m. įgyvendinti pirmąjį darbuotojų mažinimo 5 proc. etapą, kaip paskelbta 2011 m. birželio 29 d. Komisijos pasiūlymuose dėl kitos daugiametės finansinės programos, Komisijos biudžeto projekto pasiūlyme numatyta panaikinti 3 sutartininkų etatus, tai bendras pareigybių skaičius iš viso padidėtų viena pareigybe. Antruoju etapu, kaip numatyta šiame komunikate ir prie jo pridedamoje patikslintoje finansinėje pažymoje, siekiama etatų plane numatyti aštuonias papildomas pareigybes; šį padidinimą iš dalies kompensuoja tai, kad panaikinamos šešios deleguotųjų nacionalinių ekspertų pareigybės. Tai daroma todėl, kad pagal naująjį reglamentą Agentūra nacionalinius ekspertus ir (arba) sutartininkus privalo pakeisti laikinaisiais darbuotojais. Visų pirma 17 straipsnio 3 dalyje nurodyta, kad „koordinuojančiu pareigūnu [...] gali būti paskirtas tik Agentūros įdarbintas darbuotojas, kuriam taikomi Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygų II antraštinė dalis“. Todėl pagal šį pasiūlymą bendras pareigybių skaičius iš viso padidėtų dviem pareigybėmis. Šie pakeitimai nurodyti teisės akto finansinėje pažymoje, pridedamoje prie šio komunikato. Komisija siekia, kad FRONTEX etatų planas būtų atitinkamai patikslintas, kad 2013 m. biudžete būtų numatytos 8 papildomos pareigybės (remiantis patikslinta teisės akto finansine pažyma, pridedama prie šio komunikato); šį padidinimą iš dalies kompensuoja tai, kad panaikinamos 6 nacionalinių ekspertų pareigybės. Kalbant apie išlaidas, dėl papildomų pareigybių nebus poveikio biudžetui, nes nereikės papildomų lėšų. Lėšų poreikis bus patenkintas lėšas perkeliant iš 2 antraštinės dalies į 1 antraštinę dalį, atsižvelgiant į asignavimus, kurių prašoma 2013 m. biudžeto projekte. FINANSINĖ TEISĖS AKTO PASIŪLYMO PAŽYMA 1. PASIŪLYMO (INICIATYVOS) STRUKTŪRA 1.1. Pasiūlymo (iniciatyvos) pavadinimas 1.2. Atitinkama (-os) politikos sritis (-ys) VGV ir VGB sistemoje 1.3. Pasiūlymo (iniciatyvos) pobūdis 1.4. Tikslas (-ai) 1.5. Pasiūlymo (iniciatyvos) pagrindas 1.6. Trukmė ir finansinis poveikis 1.7. Numatomas (-i) valdymo metodas (-ai) 2. VALDYMO PRIEMONĖS 2.1. Priežiūros ir atskaitomybės taisyklės 2.2. Valdymo ir kontrolės sistema 2.3. Sukčiavimo ir pažeidimų prevencijos priemonės 3. NUMATOMAS PASIŪLYMO (INICIATYVOS) FINANSINIS POVEIKIS 3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės) 3.2. Numatomas poveikis išlaidoms 3.2.1. Numatomo poveikio išlaidoms suvestinė 3.2.2. Numatomas poveikis [įstaigos] asignavimams 3.2.3. Numatomas poveikis [įstaigos] žmogiškiesiems ištekliams 3.2.4. Suderinamumas su dabartine daugiamete finansine programa 3.2.5. Trečiųjų šalių finansinis įnašas 3.3. Numatomas poveikis įplaukoms FINANSINĖ TEISĖS AKTO PASIŪLYMO PAŽYMA 1. PASIŪLYMO (INICIATYVOS) STRUKTŪRA 1.1. Pasiūlymo (iniciatyvos) pavadinimas 2011 m. spalio 25 d. Europos Parlamento ir Tarybos reglamentas (ES) Nr. 1168/2011, kuriuo iš dalies keičiamas Reglamentas (EB) Nr. 2007/2004, įsteigiantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą. 1.2. Atitinkama (-os) politikos sritis (-ys) VGV ir VGB sistemoje[2] Politikos sritis – Vidaus reikalai. 1.3. Pasiūlymo (iniciatyvos) pobūdis ¨ Pasiūlymas/iniciatyva susijęs (-usi) su nauja priemone ¨ Pasiūlymas (iniciatyva) susijęs (-usi) su nauja priemone, kuri bus priimta įgyvendinus bandomąjį projektą ir (arba) atlikus parengiamuosius veiksmus[3] þ Pasiūlymas (iniciatyva) susijęs (-usi) su esamos priemonės galiojimo pratęsimu ¨ Pasiūlymas (iniciatyva) susijęs (-usi) su priemone, perorientuota į naują priemonę 1.4. Tikslai 1.4.1. Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva) Nuo Amsterdamo sutarties įsigaliojimo 1999 m. priimta nemažai priemonių, kuriomis siekiama geriau valdyti Europos Sąjungos išorės sieną, atsižvelgiant į EB sutarties 62 straipsnio 2 dalį. Remiantis trimis bendrų teisės aktų, bendrų veiksmų ir finansinio solidarumo ramsčiais, imtasi daugelio pamatinių priemonių, t. y. priimtas Šengeno sienų kodeksas[4], Praktinis sienos apsaugos pareigūnų vadovas (Šengeno vadovas)[5] ir Pasienio vietinio eismo taisyklės[6], įsteigta FRONTEX agentūra[7], sudaryti skubios pasienio pagalbos būriai[8] ir įsteigtas Išorės sienų fondas[9]. Visi šie veiksmai turėtų būti vertinami atsižvelgiant į integruoto sienų valdymo koncepciją, kurią sudaro šie aspektai[10]: · sienų kontrolė (patikrinimai ir stebėjimas), kaip apibrėžta Šengeno sienų kodekse, įskaitant susijusios rizikos analizę ir kriminalinę žvalgybą; · tarpvalstybinio nusikalstamumo nustatymas ir tyrimas, veiklą koordinuojant su visomis kompetentingomis teisėsaugos institucijomis; · keturių pakopų prieigos kontrolės sistema (priemonės trečiosiose šalyse, bendradarbiavimas su kaimyninėmis šalimis, sienų kontrolė, kontrolės priemonės laisvo judėjimo srityje, įskaitant grąžinimą)[11]; · agentūrų bendradarbiavimas sienų valdymo srityje (sienos apsaugos pareigūnai, muitinė, policija, nacionalinio saugumo ir kitos susijusios institucijos) ir tarptautinis bendradarbiavimas; · valstybių narių bei institucijų ir kitų Bendrijos ir Sąjungos įstaigų veiklos koordinavimas ir suderinamumas. 1.4.2. Konkretus (-ūs) tikslas (-ai) ir atitinkama VGV / VGB veikla 1 konkretus tikslas Sudaryti asmenims sąlygas kirsti vidaus sienas be patikrinimų, didinti sienų saugumą ir užkirsti kelią neteisėtai migracijai toliau kuriant integruoto išorės sienų valdymo sistemą ir griežtus patikrinimų kertant sieną standartus, įskaitant SIS II plėtojimą ir Išorės sienų fondo finansinę paramą. Atitinkama VGV / VGB veikla 18 02 veikla: Solidarumas – išorės sienos, vizų politika ir laisvas asmenų judėjimas 1.4.3. Numatomas (-i) rezultatas (-ai) ir poveikis Nurodyti poveikį, kurį pasiūlymas (iniciatyva) turėtų turėti tiksliniams gavėjams (tikslinėms grupėms). 1.4.4. Atsižvelgiant į tai, kad Agentūrai nustatytos naujos bei papildomos pareigos ir naujos užduotys ir nurodyta, jog kai kurias iš šių užduočių turi atlikti tam tikros kategorijos Agentūros darbuotojai, reikia iš dalies pakeisti Agentūros etatų planą. Remiantis Biudžeto valdymo institucijas pateiktomis pastabomis dėl 2012 m. ES biudžeto, Agentūros biudžetas bus iš dalies pakeistas, siekiant numatyti Agentūrai pakankamai išteklių, kad ji galėtų atlikti naujuoju reglamentu jai nustatytas naujas užduotis. Todėl, siekiant išsamiai apžvelgti pakeitimus, prie reglamento turėtų būti a posteriori pridėta finansinė pažyma, kurioje būtų nurodytas Agentūros poreikius atitinkantis etatų skaičius. Papildomiems etatams finansuoti bus naudojamos subsidijos, kuri FRONTEX jau skirta iš Sąjungos biudžeto, lėšos. Nurodyti pasiūlymo (iniciatyvos) įgyvendinimo stebėjimo rodiklius. nėra duomenų 1.5. Pasiūlymo (iniciatyvos) pagrindas 1.5.1. Trumpalaikiai arba ilgalaikiai poreikiai FRONTEX įsteigta 2004 m ir pradėjo veikti 2005 m. Pagrindinės Agentūros užduotys yra šios: – valstybių narių operatyvaus bendradarbiavimo išorės sienų valdymo srityje koordinavimas; – pagalba valstybėms narėms rengiant savo sienų apsaugos pareigūnus, įskaitant bendrų mokymo reikalavimų nustatymą; – rizikos analizės atlikimas; – išorės sienų kontrolei ir stebėjimui svarbių mokslinių tyrimų plėtros įgyvendinimas; – pagalba valstybėms narėms tais atvejais, kai prie išorės sienų reikia didesnės techninės ir operatyvios pagalbos; – pagalba valstybėms narėms, reikalinga organizuojant bendras asmenų grąžinimo operacijas. Siekdama vykdyti savo misiją, Agentūra taip pat gali bendradarbiauti su kompetentingomis trečiųjų šalių institucijomis arba su tarptautinėmis organizacijomis. Pastaraisiais metais labai padidėjo FRONTEX darbo krūvis ir jai buvo nustatyta daugiau prioritetinių veiksmų. Atsižvelgdama į Hagos programoje nustatytą reikalavimą, 2008 m. vasario 13 d. Komisija priėmė komunikatą „FRONTEX agentūros vertinimo ir būsimos plėtros ataskaita“ (COM(2008) 67 galutinis), kartu su juo pateiktas poveikio vertinimas. Komunikate pateikta rekomendacijų trumpajam ir vidutiniam laikotarpiui, taip pat idėjų dėl Agentūros plėtros ilguoju laikotarpiu. 2008 m. komunikatą palankiai įvertino Taryba ir Europos Parlamentas, kurie pritarė Komisijos išvadai, kad nuo pat įsteigimo Agentūra dirbo labai sėkmingai, ir paragino labiau sustiprinti jos vaidmenį. Šis užmojis vėliau patvirtintas daugelyje Tarybos ir Europos Vadovų Tarybos išvadų, Europos imigracijos ir prieglobsčio pakte ir Stokholmo programoje, kurią Europos Vadovų Taryba priėmė 2009 m. gruodžio 10–11 d. ir kurioje paraginta sustiprinti Agentūros vaidmenį, be kita ko, peržiūrint jos veiklą reglamentuojančią teisinę sistemą. Taigi Agentūros vaidmuo integruotame Sąjungos sienų valdyme ir bendra jos veiklos ateities kryptis priklauso nuo tvirto institucijų sutarimo. Pastaruoju metu dėl Arabų pavasario išaugus migracijos spaudimui prie Sąjungos pietinių sienų ir vis blogėjant padėčiai prie Graikijos išorės sienos, Komisija, Taryba ir Europos Parlamentas paragino Agentūrą aktyviau imtis veiklos. Atsižvelgiant į šiuos faktus 2011 m. buvo iš dalies pakeisti Agentūros įgaliojimai, kad ji galėtų spręsti iškilusius naujus uždavinius ir patenkinti Komisijos, Tarybos bei Europos Parlamento lūkesčius. Pagal iš dalies pakeistą reglamentą, Agentūra turi: - sudaryti ir valdyti sienos apsaugos pareigūnų rezervą, iš kurio ji galėtų sudaryti Europos sienos apsaugos būrius ir juos dislokuoti FRONTEX koordinuojamoms operacijoms vykdyti; - paskirti koordinuojantį pareigūną kiekvienai bendrai operacijai ar bandomajam projektui, kuriuos vykdant bus dislokuoti Europos sienos apsaugos būrio nariai. Iš dalies pakeistame reglamente nustatyta, kad koordinuojančiu pareigūnu gali būti paskirtas tik Agentūros įdarbintas darbuotojas, kuriam taikomi Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygų II antraštinė dalis; - sukurti ir naudoti informacinę sistemą, per kurią galima patikimai keistis informacija apie prie išorės sienų kylančią riziką; - teikti pagalbą, reikalingą kuriant ir naudojant Europos sienų stebėjimo sistemą; - įsteigti pagrindinių teisių pareigūno pareigybę ir Konsultacinį forumą pagrindinių teisių klausimams svarstyti; Rizikos analizė apima valstybių narių gebėjimo kovoti su grėsmėmis ir sunkumais prie jų išorės sienų vertinimą. Agentūra atliks svarbesnį vaidmenį siekiant Europos Sąjungos veiksmų, susijusių su bendradarbiavimu su trečiosiomis šalimis sienų valdymo srityje. 1.5.2. Papildoma ES dalyvavimo nauda Reglamentas (ES) Nr. 1168/2011, kuriuo iš dalies keičiamas reglamentas, yra grindžiamas SESV 74 straipsniu (dėl priemonių, kuriomis užtikrinamas atitinkamų valstybių narių padalinių administracinis bendradarbiavimas) ir 77 straipsnio 2 dalies b ir d punktais (dėl priemonių, susijusių su išorės sienas kertantiems asmenims taikoma kontrole, ir bet kurių priemonių, būtinų laipsniškai sukurti integruotą išorės sienų valdymo sistemą). Šiuo reglamentu siekiama, atsižvelgiant į nurodytus pagrindinius pagal galiojančias nuostatas nustatytus apribojimus, toliau plėtoti operatyvaus bendradarbiavimo prie išorės sienų bendrą valdymą; šio tikslo valstybės narės negali deramai pasiekti. 1.5.3. Panašios patirties išvados nėra duomenų 1.5.4. Suderinamumas ir galima sąveika su kitomis atitinkamomis priemonėmis nėra duomenų 1.6. Trukmė ir finansinis poveikis ¨ Pasiūlymo (iniciatyvos) trukmė ribota – ¨ Pasiūlymas (iniciatyva) galioja nuo MMMM [MM DD] iki MMMM [MM DD] – ¨ Finansinis poveikis nuo MMMM iki MMMM þ Pasiūlymo (iniciatyvos) trukmė neribota – Įgyvendinimo pradinis laikotarpis – nuo 2012 m. iki 2013 m., – vėliau – visuotinis taikymas. 1.7. Numatytas (-i) valdymo būdas (-ai)[12] þ Netiesioginis centralizuotas valdymas, vykdymo užduotis perduodant: – ¨ vykdomosioms įstaigoms – þ Europos Sąjungos įsteigtoms įstaigoms[13], – ¨ nacionalinėms viešojo sektoriaus arba viešąsias paslaugas teikiančioms įstaigoms – ¨ asmenims, atsakingiems už konkrečių veiksmų vykdymą pagal Europos Sąjungos sutarties V antraštinę dalį ir nurodytiems atitinkamame pagrindiniame teisės akte, apibrėžtame Finansinio reglamento 49 straipsnyje ¨ Jungtinis valdymas kartu su tarptautinėmis organizacijomis (nurodyti) Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje. Pastabos Teisės akto finansinė pažyma parengta a posteriori, siekiant pateikti išsamią Agentūros darbuotojų poreikių apžvalgą, atsižvelgiant į pakeitimus, nustatytus priėmus teisės aktą, kuriuo iš dalies keičiamas FRONTEX reglamentas. Dėl sudėtingos ES biudžeto padėties FRONTEX agentūrai siūloma visas su papildomais darbuotojais (12 laikinųjų darbuotojų (AD kategorijos)) susijusias išlaidas padengti iš subsidijos, kuri FRONTEX jau skirta iš Sąjungos biudžeto, lėšų. Tikimasi, kad darbuotojų skaičiaus didinimas neturės poveikio biudžetui, kaip paaiškinta toliau pateiktose lentelėse. FRONTEX papildomų asignavimų poreikius iš dalies kompensuos iš deleguotiesiems nacionaliniams ekspertams skirtų lėšų, kaip paaiškinta pateiktose lentelėse, arba iš kitų pagal 1 antraštinę dalį sutaupytų lėšų. Vis dėlto, jeigu tebereikėtų papildomų asignavimų, vykdomasis direktorius, naudodamasis FRONTEX finansiniu reglamentu suteikta veiksmų laisve, tuo tikslu galėtų perskirstyti darbuotojus ir perkelti lėšas iš 2 antraštinės dalies (administracinis biudžetas, kuriame nenumatyta darbuotojų etatų) į 1 antraštinę dalį. 2. VALDYMO PRIEMONĖS 2.1. Priežiūros ir atskaitomybės taisyklės Nurodyti dažnumą ir sąlygas. Agentūros valdančioji taryba iki kiekvienų metų kovo 31 d. patvirtina praėjusių metų Agentūros bendrąją ataskaitą ir ne vėliau kaip iki birželio 15 d. išsiunčia ją Europos Parlamentui, Tarybai, Komisijai, Europos ekonomikos ir socialinių reikalų komitetui ir Audito rūmams. Ši ataskaita skelbiama viešai. Kas penkerius metus Valdančioji taryba paveda atlikti nepriklausomą šio reglamento įgyvendinimo išorės vertinimą. Vertinama, ar Agentūra veiksmingai vykdo savo misiją. Taip pat vertinamas Agentūros poveikis ir jos darbo metodai. Pirmajame vertinime po Reglamento (ES) Nr. 1168/2011 įsigaliojimo taip pat nagrinėjamas poreikis stiprinti valstybių narių išorės sienų valdymo koordinavimą ir Europos sienos apsaugos pareigūnų sistemos kūrimo galimybės. 2.2. Valdymo ir kontrolės sistema 2.2.1. Nustatyta rizika Dėl nuolatinio spaudimo prie Europos Sąjungos išorės sienų reikia, remiantis bendros atsakomybės ir solidarumo principais, stiprinti FRONTEX koordinuojamą valstybių narių operatyvų bendradarbiavimą, kad būtų užtikrintas kuo didesnis išorės sienų vientisumas, taip pat prisidėti užtikrinant didesnį Europos Sąjungos vidaus saugumą, kartu skatinant pagarbą pagrindinėms teisėms sienų valdymo srityje. Būtina didinti Agentūros žmogiškuosius išteklius, siekiant įvykdyti iš dalies pakeistu reglamentu išplėstus įgaliojimus ir juo nustatytus reikalavimus. Ar išnaudotos visos esamų darbuotojų perskirstymo galimybės? Jeigu nebus įsteigtos prašomos naujos pareigybės, taikytina Sąjungos teisė bus nuolat pažeidžiama. 2.2.2. Numatomas (-i) kontrolės metodas (-ai) Agentūros sąskaitos pateikiamos tvirtinti Audito rūmams, taikoma biudžeto vykdymo patvirtinimo procedūra. Komisijos vidaus audito tarnyba atliks auditą bendradarbiaudama su Agentūros vidaus audito tarnyba. 2.3. Sukčiavimo ir pažeidimų prevencijos priemonės Nurodyti dabartines arba numatytas prevencijos ir apsaugos priemones. Agentūros veiklą stebi Kovos su sukčiavimu tarnyba. 3. NUMATOMAS PASIŪLYMO (INICIATYVOS) FINANSINIS POVEIKIS 3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės) · - Dabartinės biudžeto išlaidų eilutės Daugiametės finansinės programos išlaidų kategorijas ir biudžeto eilutes nurodyti eilės tvarka. Daugiametės finansinės programos kategorija || Biudžeto eilutė || Išlaidų rūšis || Įnašas Numeris [Aprašymas…..............................................…] || DA / NDA[14] || ELPA šalių[15] || šalių kandidačių[16] || trečiųjų šalių || pagal Finansinio reglamento 18 straipsnio 1 dalies aa punktą 3A || 18.020301: Europos operatyvaus bendradarbiavimo prie išorės sienų valdymo agentūra Įnašas pagal 1 ir 2 antraštines dalis || NDA || NE || NE || NE || NE 3A || 18.020302: Europos operatyvaus bendradarbiavimo prie išorės sienų valdymo agentūra Įnašas pagal 3 antraštinę dalį || NDA || NE || NE || NE || NE · - Prašomos sukurti naujos biudžeto eilutės Daugiametės finansinės programos išlaidų kategorijas ir biudžeto eilutes nurodyti eilės tvarka. Daugiametės finansinės programos kategorija || Biudžeto eilutė || Išlaidų rūšis || Įnašas Numeris [Išlaidų kategorija….......................................] || DA / NDA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą || nėra duomenų || || TAIP / NE || TAIP / NE || TAIP / NE || TAIP / NE 3.2. Numatomas poveikis išlaidoms 3.2.1. Numatomo poveikio išlaidoms suvestinė mln. EUR (tūkstantųjų tikslumu) Daugiametės finansinės programos išlaidų kategorija: || Numeris || 18 02 Įstaiga: Europos operatyvaus bendradarbiavimo prie Europos Sąjungos valstybių narių išorės sienų valdymo agentūra || || || 2012 metai || 2013 metai || N+2 metai || N+3 metai || ...įrašykite tiek metų, kiek reikia, kad būtų galima nustatyti poveikio trukmę (žr. 1.6 punktą) || IŠ VISO 1 antraštinė dalis || Įsipareigojimai || (1) || 0 || +500* || || || || || || +500* Mokėjimai || (2) || 0 || +500* || || || || || || +500* 2 antraštinė dalis || Įsipareigojimai || (1a) || 0 || -500 || || || || || || -500 Mokėjimai || (2a) || 0 || -500 || || || || || || -500 3 antraštinė dalis || Įsipareigojimai || (3a) || 0 || || || || || || || 0 || Mokėjimai || (3b) || 0 || || || || || || || 0 IŠ VISO asignavimų Europos operatyvaus bendradarbiavimo prie Europos Sąjungos valstybių narių išorės sienų valdymo agentūrai || Įsipareigojimai || =1+1a +3a || 0 || 0* || || || || || || 0* Mokėjimai || =2+2a +3b || 0 || 0* || || || || || || 0* * Numatyta įsteigti iš viso 12 naujų etatų. Daugiametės finansinės programos išlaidų kategorija: || 5 || „Administracinės išlaidos“ mln. EUR (tūkstantųjų tikslumu) || || || N metai || N+1 metai || N+2 metai || N+3 metai || ...įrašykite tiek metų, kiek reikia, kad būtų galima nustatyti poveikio trukmę (žr. 1.6 punktą) || IŠ VISO Vidaus reikalų GD ||  Žmogiškieji ištekliai || || || || || || || ||  Kitos administracinės išlaidos || || || || || || || || Vidaus reikalų GD, IŠ VISO || Asignavimai || || || || || || || || IŠ VISO asignavimai pagal daugiametės finansinės programos išlaidų 5 išlaidų kategoriją || (Iš viso įsipareigojimų = iš viso mokėjimų) || || || || || || || || mln. EUR (tūkstantųjų tikslumu) || || || N[17] metai || N+1 metai || N+2 metai || N+3 metai || ...įrašykite tiek metų, kiek reikia, kad būtų galima nustatyti poveikio trukmę (žr. 1.6 punktą) || IŠ VISO IŠ VISO asignavimai pagal daugiametės finansinės programos 1–5 išlaidų kategoriją || Įsipareigojimai || || || || || || || || Mokėjimai || || || || || || || || 3.2.2. Numatomas poveikis [įstaigos] asignavimams – þ Pasiūlymui (iniciatyvai) įgyvendinti veiklos asignavimai nenaudojami – ¨ Pasiūlymui (iniciatyvai) įgyvendinti veiklos asignavimai naudojami taip: Įsipareigojimų asignavimai mln. EUR (tūkstantųjų tikslumu) Nurodyti tikslus ir rezultatus ò || || || N metai || N+1 metai || N+2 metai || N+3 metai || ...įrašykite tiek metų, kiek reikia, kad būtų galima nustatyti poveikio trukmę (žr. 1.6 punktą) || IŠ VISO OUTPUTS Rezultato rūšis[18] || Vidutinės rezultato sąnaudos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų 1 KONKRETUS TIKSLAS[19]... || || || || || || || || || || || || || || || || Rezultatas || || || || || || || || || || || || || || || || || || Rezultatas || || || || || || || || || || || || || || || || || || Rezultatas || || || || || || || || || || || || || || || || || || 1 konkretaus tikslo tarpinė suma || || || || || || || || || || || || || || || || 2 KONKRETUS TIKSLAS... || || || || || || || || || || || || || || || || Rezultatas || || || || || || || || || || || || || || || || || || 2 konkretaus tikslo tarpinė suma || || || || || || || || || || || || || || || || IŠ VISO IŠLAIDŲ || || || || || || || || || || || || || || || || 3.2.3. Numatomas poveikis [įstaigos] žmogiškiesiems ištekliams 3.2.3.1. Santrauka – ¨ Pasiūlymui (iniciatyvai) įgyvendinti administracinio pobūdžio asignavimai nenaudojami – þ Pasiūlymui (iniciatyvai) įgyvendinti administracinio pobūdžio asignavimai naudojami taip: mln. EUR (tūkstantųjų tikslumu) || 2012 metai || 2013 metai || N+2 metai || N+3 metai || ...įrašykite tiek metų, kiek reikia, kad būtų galima nustatyti poveikio trukmę (žr. 1.6 punktą) || IŠ VISO Pareigūnai (AD pareiginės grupės) || || || || || || || || Pareigūnai (AST pareiginės grupės) || || || || || || || || Sutartininkai || || || || || || || || Laikinieji darbuotojai || 0 || 1,320 || || || || || || Deleguotieji nacionaliniai ekspertai || 0 || -0,320 || || || || || || IŠ VISO || 0 || 1,000* || || || || || || Numatyta įsteigti iš viso 12 naujų etatų. Numatomos išlaidos 12 AD pareigybių siektų 1,32 mln. EUR (12 x 0,11 mln. EUR). Tačiau numatomas poveikis Agentūros išlaidoms 2013 m. neturės poveikio biudžetui, nes su pareigybėmis susijusios išlaidos bus kompensuotos sumažėjus išlaidoms, susijusioms su atitinkamas užduotis šiuo metu vykdančiais deleguotaisiais nacionaliniais ekspertais. 2013 m. atitinkamos deleguotųjų nacionalinių ekspertų pareigybės bus palaipsniui panaikintos. Likusios išlaidos bus padengtos iš pagal 1 antraštinę dalį sutaupytų lėšų ir, jeigu prireiktų, perkėlus ne daugiau kaip 750 000 EUR iš 2 antraštinės dalies į 1 antraštinę dalį. Reikalingų pareigybių apibūdinimas 1 AD 10 kategorijos pareigybė – pagrindinių teisių pareigūnas Pagal iš dalies pakeisto FRONTEX reglamento 26 straipsnio 3 dalį vykdomąjį direktorių skiria Valdančioji taryba. Eidamas savo pareigas jis yra visiškai nepriklausomas ir tiesiogiai atsiskaito Valdančiajai tarybai. Šios pareigybės sukūrimas yra svarbiausias Agentūros prioritetas, tai turi būti padaryta 2012 m. Pareigybei aukštesnė kategorija nustatoma dėl reikalaujamos pagrindinių teisių pareigūno patirties ir statuso. 2012 m. kovo 6 d. Europos ombudsmenas savo iniciatyva pradėjo tyrimą dėl to, kaip FRONTEX atlieka su pagrindinėmis teisėmis susijusias pareigas, įskaitant pagrindinių teisių pareigūno įdarbinimą. 6 AD7 kategorijos pareigybės – FRONTEX koordinuojantys pareigūnai Pagal iš dalies pakeisto reglamento 3b straipsnio 5 dalį FRONTEX paskiria koordinuojantį pareigūną kiekvienai bendrai operacijai ar bandomajam projektui, kuriuos vykdant bus dislokuotas Europos sienos apsaugos būrys. Be to, reglamento 17 straipsnio 3 dalyje nurodyta, kad siekiant įgyvendinti 3b straipsnio 5 dalį, koordinuojančiu pareigūnu gali būti paskirtas tik FRONTEX įdarbintas darbuotojas, kuriam taikomi Pareigūnų tarnybos nuostatai ir kitų Europos Bendrijų tarnautojų įdarbinimo sąlygų II antraštinė dalis. Agentūra, įgyvendindama savo metinę darbo programą, visus metus vykdo ir koordinuoja bendras operacijas ir bandomuosius projektus, dėl kurių reikia dislokuoti Europos sienos apsaugos būrius. Kai kurios iš šių bendrų operacijų de facto yra nuolatinės operacijos (vykdomos Viduržemio jūros regione ir prie Turkijos–Graikijos sausumos sienų), todėl koordinuojantis pareigūnas savo veiklą turi vykdyti nuolatos. Kadangi FRONTEX koordinuojančių pareigūnų pareigas šiuo metu eina deleguotieji nacionaliniai ekspertai, įdarbinus laikinuosius darbuotojus bendras skaičius sumažės 6 deleguotaisiais nacionaliniais ekspertais. 1 kategorijos pareigybė AD7 – įrangos ir įrangos keitinių valdymo pareigūnas Ši pareigybė steigiama dėl iš dalies pakeistame FRONTEX reglamente nustatytos naujos užduoties (11 straipsnis kartu su 11c, 11d straipsniais ir 13 straipsnio 2 dalimi): sukurti ir valdyti keitimosi informacija sistemą, skirtą ICONET (saugiam žiniatinkliu pagrįstam informacijos ir koordinavimo tinklui, kuris skirtas valstybių narių migracijos valdymo tarnyboms), įslaptintiems duomenims, saugaus keitimosi informacija kanalams ir FOSS (FRONTEX keitimosi informacija interneto svetainės – FRONTEX vieno langelio sistemos) atsarginei sistemai, įskaitant asmens duomenų perdavimą kitoms ES įstaigoms. Šiai užduočiai atlikti reikalinga konkreti patirtis, žinios ir įgūdžiai, kad šios papildomos FRONTEX pareigos būtų įgyvendintos, apie jas būtų informuojama ir jos būtų vykdomos vadovaujantis ES teisine sistema. 3.2.3.2. 4 pareigybės (1 AD8 kategorijos pareigybė ir 3 AD7 kategorijos pareigybės) numatytos 2012 m. balandžio 25 d. biudžeto valdymo institucijai pateiktame Komisijos 2013 m. biudžeto projekte. 3.2.3.3. Numatomi susijusio GD žmogiškųjų išteklių poreikiai – þ Pasiūlymui (iniciatyvai) įgyvendinti žmogiškieji ištekliai nenaudojami – o Pasiūlymui (iniciatyvai) įgyvendinti žmogiškieji ištekliai naudojami taip: Sąmatą nurodyti sveikaisiais skaičiais (arba ne smulkiau nei dešimtųjų tikslumu) || N metai || N+1 metai || N+2 metai || N+3 metai || ...įrašykite tiek metų, kiek reikia, kad būtų galima nustatyti poveikio trukmę (žr. 1.6 punktą)  Etatų plano pareigybės (pareigūnai ir laikinieji darbuotojai) XX 01 01 01 (Komisijos būstinė ir atstovybės) || || || || || || || XX 01 01 02 (Delegacijos) || || || || || || || XX 01 05 01 (Netiesioginiai moksliniai tyrimai) || || || || || || || 10 01 05 01 (Tiesioginiai moksliniai tyrimai) || || || || || || || || || || || || || ||  Išorės personalas (visos darbo dienos vienetais FTE)[20] || XX 01 02 01 (CA, INT, SNE finansuojami iš bendrojo biudžeto) || || || || || || || XX 01 02 02 (CA, INT, JED, LA ir SNE delegacijose) || || || || || || || XX 01 04 yy[21] || - būstinėje[22] || || || || || || || - delegacijose || || || || || || || XX 01 05 02 (CA, INT, SNE – netiesioginiai moksliniai tyrimai) || || || || || || || 10 01 05 02 (CA, INT, SNE – tiesioginiai moksliniai tyrimai) || || || || || || || Kitos biudžeto eilutės (nurodyti) || || || || || || || IŠ VISO || || || || || || || 18 yra atitinkama politikos sritis arba biudžeto antraštinė dalis. Žmogiškųjų išteklių poreikiai bus tenkinami panaudojant GD darbuotojus, jau paskirtus priemonei valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus. Vykdytinų užduočių aprašymas: Pareigūnai ir laikinieji darbuotojai || Išorės personalas || Visos darbo dienos ekvivalento sąnaudų apskaičiavimo aprašymas turėtų būti įtrauktas į priedo 3 skirsnį. 3.2.4. Suderinamumas su dabartine daugiamete finansine programa – þ Pasiūlymas (iniciatyva) atitinka dabartinę daugiametę finansinę programą – ¨ Atsižvelgiant į pasiūlymą (iniciatyvą), reikės pakeisti daugiametės finansinės programos atitinkamos išlaidų kategorijos programavimą Paaiškinkite, kaip reikia pakeisti programavimą, ir nurodykite atitinkamas biudžeto eilutes bei sumas. Poveikio daugiametei finansinei programai nėra. Vis dėlto, jeigu dėl papildomų darbuotojų įdarbinimo reikės padidinti Agentūros biudžetą, jis vis tiek negalės viršyti daugiametėje finansinėje programoje nustatytų ribų. – ¨ Įgyvendinant pasiūlymą (iniciatyvą) būtina taikyti lankstumo priemonę arba patikslinti daugiametę finansinę programą[23] Paaiškinkite, ką reikia atlikti, ir nurodykite atitinkamas biudžeto eilutes bei sumas. nėra duomenų 3.2.5. Trečiųjų šalių įnašai – þ Pasiūlyme (iniciatyvoje) nenumatyta bendro su trečiosiomis šalimis finansavimo – Pasiūlyme (iniciatyvoje) numatytas bendras finansavimas apskaičiuojamas taip: Asignavimai mln. EUR (tūkstantųjų tikslumu) || N metai || N+1 metai || N+2 metai || N+3 metai || ...įrašykite tiek metų, kiek reikia, kad būtų galima nustatyti poveikio trukmę (žr. 1.6 punktą) || Iš viso Nurodyti bendrą finansavimą teikiančią įstaigą || || || || || || || || IŠ VISO bendrai finansuojamų asignavimų || || || || || || || || 3.3. Numatomas poveikis įplaukoms – þ Pasiūlymas (iniciatyva) neturi finansinio poveikio įplaukoms – ¨ Pasiūlymas (iniciatyva) turi finansinį poveikį: – ¨ nuosaviems ištekliams – ¨ įvairioms įplaukoms mln. EUR (tūkstantųjų tikslumu) Biudžeto įplaukų eilutė || Einamųjų metų biudžeto asignavimai || Pasiūlymo (iniciatyvos) poveikis[24] N metai || N+1 metai || N+2 metai || N+3 metai || …atsižvelgiant į poveikio trukmę įterpti reikiamą stulpelių skaičių (žr. 1.6 punktą) Straipsnis …. || || || || || || || || Įvairių asignuotųjų įplaukų atveju nurodyti biudžeto išlaidų eilutę (-es), kuriai (-ioms) daromas poveikis. Nėra duomenų: nurodyti poveikio įplaukoms apskaičiavimo metodą. Nėra duomenų [1] Reglamentas (ES) Nr. 1168/2011. [2] VGV – veikla grindžiamas valdymas, VGB – veikla grindžiamas biudžeto sudarymas. [3] Kaip nurodyta Finansinio reglamento 49 straipsnio 6 dalies a arba b punkte. [4] 2006 m. kovo 15 d. Europos Parlamento ir Tarybos reglamentas (EB) Nr. 562/2006, nustatantis taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) (OL L 105, 2006 4 13, p. 1.). [5] 2006 m. lapkričio 6 d. Komisijos rekomendacija (C(2006) 5186 galutinis), nustatanti bendrą „Praktinį sienos apsaugos pareigūnų vadovą (Šengeno vadovą)“, skirtą valstybių narių kompetentingoms institucijoms naudoti vykdant asmenų kontrolę prie sienų. [6] 2006 m. gruodžio 20 d. Europos Parlamento ir Tarybos reglamentas (EB) Nr. 1931/2006, nustatantis vietinio eismo per valstybių narių išorines sausumos sienas taisykles ir iš dalies keičiantis Šengeno konvencijos nuostatas (OL L 29, 2007 2 3, p. 3). [7] 2004 m. spalio 26 d. Tarybos reglamentas (EB) Nr. 2007/2004, įsteigiantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (OL L 349, 2004 11 25, p. 1). [8] 2007 m. liepos 11 d. Europos Parlamento ir Tarybos reglamentas (EB) Nr. 863/2007 nustatantis Skubios pasienio pagalbos būrių sudarymo mechanizmą ir iš dalies keičiantis Tarybos reglamentą (EB) Nr. 2007/2004, kiek tai susiję su šiuo mechanizmu, bei reglamentuojantis pakviestųjų pareigūnų užduotis ir įgaliojimus (OL L 199, 2007 7 31, p. 30). [9] 2007 m. gegužės 23 d. Europos Parlamento ir Tarybos sprendimas Nr. 574/2007/EB dėl Išorės sienų fondo 2007–2013 m. laikotarpiui pagal Solidarumo ir migracijos srautų valdymo bendrąją programą įsteigimo (OL L 144, 2007 6 6, p. 22). [10] 2768-ojo Teisingumo ir vidaus reikalų tarybos posėdžio išvados, Briuselis, 2006 m. gruodžio 4–5 d., dok. Nr. 15801/06 (Leidinys Nr. 341), p. 26. [11] Šis modelis išsamiai apibūdintas ES Šengeno išorės sienų kontrolės, grąžinimo ir readmisijos kataloge. Rekomendacijos ir geriausia praktika, 2002 m. vasario mėn. [12] Išsamią informaciją apie valdymo būdus ir nuorodas į Finansinį reglamentą galima rasti svetainėje „BudgWeb“: http://www.cc.cec/budg/man/budgmanag/budgmanag_en.html. [13] Kaip nurodyta Finansinio reglamento 185 straipsnyje. [14] DA – diferencijuotieji asignavimai / NDA – nediferencijuotieji asignavimai. [15] ELPA: Europos laisvosios prekybos asociacija. [16] Šalių kandidačių ir, kai taikoma, Vakarų Balkanų potencialių šalių kandidačių. [17] N metai yra pasiūlymo (iniciatyvos) įgyvendinimo pradžios metai. [18] Rezultatai yra numatomi tiekti produktai ir paslaugos (pvz., finansuotas studentų mainų skaičius, nutiestų kelių atstumas km ir pan.) [19] Kaip apibūdinta 1.4.2. skirsnyje. „Konkretus (-ūs) tikslas (-ai)“. [20] CA – sutartininkas („Contract Agent“); INT – per agentūrą įdarbintas darbuotojas („Intérimaire“); JED – jaunesnysis delegacijos ekspertas („Jaune Expert en Délégation“); LA – vietinis darbuotojas („Local Agent“); SNE („Seconded National Expert“) – deleguotasis nacionalinis ekspertas. [21] Neviršijant viršutinės ribos, nustatytos išorės personalui, finansuojamam iš veiklos asignavimų (buvusių BA eilučių). [22] Būtina struktūriniams fondams, Europos žemės ūkio fondui kaimo plėtrai (EŽŪFKP) ir Europos žuvininkystės fondui (EŽF). [23] Žr. Tarpinstitucinio susitarimo 19 ir 24 punktus. [24] Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.